**Közművelődési megállapodás[[1]](#footnote-1)**

**(tervezet)**

amely létrejött egyrészről **Bátaszék Város Önkormányzata** (7140 Bátaszék, Szabadság u. 4., adószám: 15733304-2-17, képviseli: dr. Bozsolik Róbert polgármester), a továbbiakban: Önkormányzat,

másrészről a **Bátaszékért Marketing Nonprofit Kft.** (7140 Bátaszék, Szent István tér 7., adószám: 18851681-2-17., képviseli: Izsák Mónika ügyvezető), a továbbiakban: Feladatellátó

között az alulírott napon és helyen, az alábbi feltételekkel:

**I. BEVEZETŐ RENDELKEZÉSEK**

1. A Magyarország helyi önkormányzatairól szóló 2011. évi CXXXIX. törvény 13. § (1) bekezdés 7. és 13. pontja alapján az Önkormányzat kötelező feladata a kulturális szolgáltatás, különösen a nyilvános könyvtári ellátás biztosítása; filmszínház, előadó-művészeti szervezet támogatása, a kulturális örökség helyi védelme; a helyi közművelődési tevékenység támogatása; valamint a turizmussal kapcsolatos feladatok ellátása.

2. Szerződő felek megállapítják, hogy a Feladatellátó az Önkormányzat kizárólagos tulajdonában lévő gazdasági társasága, amelynek fő tevékenységi köre a PR, kommunikáció, ezen belül különösen a városmarketing.

**II. A SZERZŐDÉS TÁRGYA, AZ ELVÉGZENDŐ KÖZMŰVELŐDÉSI SZOLGÁLTATÁS**

Az Önkormányzat az I.1. pontban meghatározott feladatok biztonságos, hatékony és jó minőségben történő ellátásával – a nyilvános könyvtári ellátás biztosítása feladat kivételével – Feladatellátót bízza meg az alábbiakban részletezettek szerint:

1. A közművelődési tevékenységhez kapcsolódó jogszabályokban előírt kötelező nyilvántartási és az éves statisztikai adatszolgáltatási kötelezettséget teljesíti.

2. Az iskolarendszeren kívüli öntevékeny, önképző, szakképző tanfolyamok és nyelvtanfolyamok szervezése, az egyéni kulcskompetenciák fejlesztése a közösségi művelődés különböző formáin keresztül.

3. A város környezeti, szellemi, művészeti értékeinek, hagyományainak feltárása, megismertetése, a helyi művelődési szokások gondozása, gazdagítása az alábbi formák segítségével:

a) kiállítások, hangversenyek szervezése,

b) vetélkedők, helytörténeti programok rendezése,

c) környezetvédő közösség életre hívása, népszerűsítése, segítése,

d) oktatást kiegészítő zenei és képzőművészeti előadássorozatok megszervezése,

e) népművészeti és kézműves foglalkozások, ehhez kapcsolódó tanfolyamok, kiállítások tartása,

f) szabadegyetemek, szabad művelődési formák népszerűsítése,

g) a bátaszéki és az egyetemes művészet kiemelkedő alkotásainak és egyénisé­geinek bemutatása.

4. Az egyetemes, a nemzeti, a nemzetiségi kultúra értékeinek megismertetése, a megértés, a befogadás elősegítése, az ünnepek kultúrájának gondozása, gazdagítása:

a) fesztiválok, találkozók, konferenciák szervezése,

b) kiállítások, hangversenyek, hangverseny-sorozatok,

c) állami, országos, bátaszéki ünnepek kulturális kereteinek megteremtése, a hagyo­mányos rendezvények megszervezése (pl: Királyi Gasztronómiai Est, Város Napja, Bornapok stb.),

d) alternatív műfajok, civil kezdeményezések befogadása,

e) nemzetiségi és mássággal élő csoportok kezdeményezése, befogadása, bemu­tatása,

5. Az ismeretszerző, az amatőr alkotó, művelődő közösségek tevékenységének támogatása:

a) amatőr művészeti csoportok, klubok és szakkörök létrehozása, támogatása,

b) előadásaik, kiállításaik, továbbképzéseik lebonyolítása,

c) ismeretterjesztő előadások, előadás-sorozatok, kiállítások, rendezvények szer­vezése,

d) szakmai hetek szervezése.

6. A helyi társadalom kapcsolatrendszerének, közösségi életének, érdekérvényesítésének segítése:

a) civil közösségek segítése, fórumok, bemutatóestek a különböző életkorú szakmai rétegcsoportok kezdeményezéseinek gondozása, segítése,

b) együttműködés a helyi civil szervezetekkel, alapítványokkal, egyesületekkel,

c) helyi, térségi, országos, nemzetközi kulturális cserék és programok segítése,

d) közművelődési színtér biztosítása a civil szervezeteknek, és az általuk kezdeményezett programokhoz.

7. A különböző kultúrák közötti kapcsolatok kiépítésének és fenntartásának segítése:

a) találkozók, konferenciák szervezése,

b) az eltérő kultúrájú csoportok bemutatkozásának és a helyi társadalomhoz való kötődésének segítése,

c) szakmai kapcsolatok megteremtése a különböző szinteken,

d) közművelődési esélyegyenlőség elősegítésének biztosítása.

8. A szabadidő kulturális célú eltöltéséhez a feltételek biztosítása:

a) a kulturális információ rendszerének működése,

b) kiadványok, ismerethordozók szerkesztése, készítése,

c) kulturális nyilvánosság, tájékoztatás fejlesztése.

9. Az „európai lét” kulturális vetületének megvalósítása:

a) előadások, komplex rendezvények szervezése,

b) testvértelepülésekkel kapcsolat ápolás segítése.

10. Egyéb művelődést segítő lehetőségek biztosítása.

11. A település vonzerejének erősítése.

12. Turizmussal kapcsolatos feladatok ellátása:

a) A Turisztikai Információs Pont (7140 Bátaszék, Hősök tere 1.) működtetési rendjének, infrastruktúrájának kialakítása, és működtetése,

b) Turisztikai információk biztosítása a külföldi és belföldi látogatók, a potenciális utazók és a bel- és külföldi turisztikai szakma számára Bátaszék és térsége rendezvényeiről, szálláshelyeiről, étkezési lehetőségekről, szolgáltatásokról; kulturális és hagyományőrző programokról, szokásokról,

c) Bátaszék és térsége, mint turisztikai célváros/célkörzet népszerűségének, vendégprogramjának, turisztikai bevételeinek növelése kül- és belföldön,

d) Ajándéktárgyak, képeslapok, térképek, kiadványok és prospektusok, valamint a helyi termelők által készített termékek (méz, bor, stb.) értékesítése,

e) Turizmus szervezetrendszerének és nemzetközi kapcsolatainak működtetése.

13. Bátaszéki Tájház (7140 Bátaszék, Szabadság u. 24.) működtetése:

a) A Tájházban elhelyezett népcsoportok (német, székely, felvidéki) néprajzi emlékanyagainak megőrzése az utókor számára, bemutatva Bátaszék lakosságának színes népi kultúráját, történelmét,

b) A látogatók számára (csoportos és egyéni) – előre bejelentkezés alapján – a néprajzi gyűjtemény megtekinthetőségét biztosítani, őket történelmi -, néprajzi -, népművészeti tárlatvezetésben részesíteni,

c) A néprajzi gyűjtemény anyagának megőrzése, tisztántartása, esetleges javítta­tásának (restaurálásának) elvégeztetése,

d) A néprajzi gyűjtemény anyagának lehetőség szerinti bővítése,

e) A Tájház turisztikai célokra történő propagálása, propagandaanyag elkészít­tetése, árusítása és az e témával foglalkozó fórumokra történő eljuttatása,

f) A Tájház közösségi helyiségének és udvarának kulináris célból történő használata, hasznosítása.

14. Romkert (7140 Bátaszék, Hősök tere) működtetése:

a) A látogatók számára (csoportos és egyéni) – előre bejelentkezés alapján – történelmi ismertetés biztosítása,

b) A Romkert területének kulturális célból történő hasznosítása (előadások, hangversenyek szervezése).

15. Kiállító terem (7140 Bátaszék, Budai u. 7.) működtetése

a) A látogatók számára (csoportos és egyéni) – előre bejelentkezés alapján – történelmi ismertetés biztosítása,

16. Cikádor újság szerkesztésével, kiadásával kapcsolatos feladatok ellátása.

17. Médiával heti szinten kapcsolattartás, hiteles tájékoztatás a lehető legtöbb fórumon.

18. Éves rendezvényterv elkészítése, rendezvények publikálása, folyamatos tájékoztatás nyújtása

**III. A KÖZMŰVELŐDÉSI TEVÉKENYSÉGBEN ÉRINTETTEK KÖRE**

A közművelődési tevékenységben érintettek elsősorban a közművelődési törvény szerint közművelődési tevékenységet végző, végezni kívánó helyi lakosok, helyi székhelyű civil szervezetek, civil társaságok, önszerveződő közösségek, egyéb szervezetek és intézmények. A város valamennyi lakója, ingatlantulajdonosa és vendége, akik a közművelődési intézményt igénybe veszik, vagy igénybe kívánják venni.

**IV. AZ INGYENESEN VAGY TÉRÍTÉSI DÍJÉRT IGÉNYBE VEHETŐ SZOLGÁLTATÁSOK**

1. Az Önkormányzat, a helyi nemzetiségi önkormányzatok, helyben működő civil szervezetek, intézmények, egyházak és civil társaságok a Petőfi Sándor Művelődési Ház (továbbiakban: művelődési ház) épületét előzetes egyeztetés alapján ingyenesen használhatják, továbbá a Tájházat az Önkormányzat, a helyi nemzetiségi önkormányzatok előzetes egyeztetés alapján ingyenesen használhatják.

2. A művelődési ház által szervezett gyermekelőadások, gyermekfoglalkozások esetében – az előadás vagy foglalkozás jellegétől függően – a jegy ára : 0-500 Ft/fő.

3. A művelődési ház által felnőttek részére szervezett előadások esetében – az előadás jellegétől függően – a jegy ára 0-3.000 Ft/fő.

4. A művelődési ház üzleti célú igénybe vétele:

|  |  |  |  |  |
| --- | --- | --- | --- | --- |
| **Időtartam/Típus** | **Nagyterem** | **Kiállító** | **Zöld terem** | **Teljes** |
| **Fél nap** (max 4 óra) | 10 000 Ft+Áfa | 6 500 Ft+Áfa | 6 500 Ft+Áfa | 20 000 Ft+Áfa |
| **Egész nap**(4-8 óra) | 20 000 Ft+Áfa | 11 500 Ft+Áfa | 11 500 Ft+Áfa | 35 000 Ft+Áfa |
| **Bál/esküvő** | 25 000 Ft+Áfa | 12 000 Ft+Áfa | 12 000 Ft+Áfa | 45 000 Ft+Áfa |
| **Mozgáskurzus**(max 2 óra) | 3 000 Ft+Áfa | 2 000 Ft+Áfa | 2 000 Ft+Áfa | - |

5. Tájház bérleti díja (csak a „Közösségi” helyiség adható bérbe):

Konyha használata nélkül: 5.000,- Ft + Áfa

Konyha használata nélkül fűtési szezonban: 8.000,- Ft + Áfa

Konyha használattal: 10.000,- Ft + Áfa

Konyha használattal fűtési szezonban: 13.000,- Ft + Áfa

Egyesületeknek:

Konyha használata nélkül: térítésmentes

Konyha használata nélkül fűtési szezonban: 3.000,- Ft + Áfa

Konyha használattal: 5.000,- Ft + Áfa

Konyha használattal fűtési szezonban: 8.000,- Ft + Áfa

**V. A KÖZMŰVELŐDÉSI SZOLGÁLTATÁS IGÉNYBEVÉTELI LEHETŐSÉGEINEK MINIMÁLIS IDŐTARTAMA ÉS RENDSZERESSÉGE, A KÖZÖSSÉGI SZÍNTÉR MINIMÁLIS NYITVA TARTÁSA**

A Feladatellátó vállalja, hogy a II. pontban foglalt feladatokat és tevékenységeket az Önkormányzat tulajdonában lévő épületekben, az alábbi nyitva tartási idővel látja el:

|  |  |  |
| --- | --- | --- |
| **A létesítmény elnevezése** | **Címe** | **Nyitva tartás** |
| Petőfi Sándor Művelődési Ház | 7140 Bátaszék, Szent István tér 7. | Hétfő-péntek:8:00-16:00Szombat: 8:00-12.00 |
| Tájház | 7140 Bátaszék, Szabadság u. 24. | Előzetes bejelentkezés alapján |
| Kiállítóterem | 7140 Bátaszék, Budai u. 7. | Előzetes bejelentkezés alapján |
| Turisztikai Információs Pont | 7140 Bátaszék, Hősök tere 1. | Hétfő, vasárnap:szünnapKedd-péntek: 10:00-12:00 14:00-17:00Szombat: 8:00-12:00 |

Rendezvény ideje alatt az intézmények nyitva tartása a rendezvény idejéhez igazodik!

**VI. A MEGÁLLAPODÁS SZEMÉLYI, TÁRGYI ÉS PÉNZÜGYI FELTÉTELEI, AZ ELVÉGZENDŐ KÖZMŰVELŐDÉSI SZOLGÁLTATÁS DÍJA**

1. Az Önkormányzat - külön megállapodásokkal, térítésmentesen, a közművelődési feladatok ellátásának időtartamára - Feladatellátó kezelésébe adja a művelődési ház épületét (7140 Bátaszék, Szent István tér 7.), a „Turisztikai Információs Pontot” (7140 Bátaszék, Hősök tere 1.), a Bátaszéki Tájházat (7140 Bátaszék, Szabadság u. 24.) és a Cikádori Ciszterci Apátság – romkertet (Bátaszék, Hősök tere), a Kiállítótermet (7140 Bátaszék, Budai u. 7.), valamint az ingatlanokhoz tartozó, leltár szerinti vagyontárgyakat.

2. A szerződő felek megállapodnak abban, hogy a Feladatellátó által átvállalt feladatok finanszírozhatóságának érdekében az Önkormányzat jelen megállapodásban foglalt feltételek szerint a Feladatellátónak rendszeres támogatást, kompenzációt nyújt.

3. A kompenzáció mértéke az Önkormányzat tárgyévi költségvetésében a szerződés szerinti célokra előirányzott összeg. Felek az Önkormányzat költségvetésének elfogadása előtt egyeztetnek a kompenzáció mértékéről. A kompenzálás előirányzott mértékét az 1. mellékletben foglaltak szerint kell figyelembe venni.

4. A kompenzálás előirányzott mértékének megállapításához a Feladatellátó elvégezi a feladatellátások költségelemzését, összevetve a korábbi időszak hasonló tényadataival. Az előirányzott kompenzáció mértéke a közfeladat ellátása vonatkozásában nem vezethet többletkompenzációhoz.

5. A kompenzálás összegét az Önkormányzat eseti lehívólevél alapján a Feladatellátó 71800288-10105151 számú bankszámlájára teljesíti.

6. A Feladatellátó a közfeladat-ellátási szerződés alapján minden év május 31. napjáig köteles az előző évi kompenzációról elszámolni és Éves Működési Jelentést benyújtani az Önkormányzat felé.

7. A Feladatellátó térítés ellenében nyújtja az Önkormányzatnak azokat a szolgáltatásokat, amelyek finanszírozására az Önkormányzat nem nyújt kompenzációt.

8. Szerződő felek megállapodnak abban, hogy a vállalt feladatok színvonalas ellátása érdekében együttműködve mindent megtesznek azért, hogy a feladatellátás állami és pályázati, szponzorálási, illetve egyéb anyagi támogatásokhoz jusson. A pályázatokon feladatfinanszírozásra nyert források nem csökkentik az Önkormányzat által az éves költségvetésében megállapított kompenzáció összegét.

8. A Feladatellátó tárgyév február 28. napjáig a közművelődési feladatok ellátását részletező éves szakmai munkatervet és költségvetést készít, melyet az Önkormányzat képviselő-testülete március 31. napjáig megtárgyal és jóváhagy.

9. A közművelődési feladat megvalósításában közreműködőktől megkívánt szakképzettségre a 150/1992. (X.20.) Kormányrendelet és a 2/1993. (I.30.) MKM rendelet az irányadó.

**VII. A FELADATELLÁTÓ JOGAI ÉS KÖTELEZETTSÉGEI**

1. A Feladatellátó köteles az Önkormányzattal folyamatosan együttműködni.

2. Jelen szerződésben foglalt feladatokat köteles a jó gazda gondosságával, legjobb tudása szerint ellátni.

3. A szolgáltatási körében harmadik személynek okozott vagyoni és nem vagyoni károkért a vonatkozó jogszabályokban meghatározott kártérítési és egyéb felelősséggel tartozik.

4. A tevékenysége ellátásához jogosult alvállalkozót bevonni, azt ellenőrizni, az elvégzett szolgáltatást az Önkormányzat felé, mint saját teljesítményt elszámolni.

**VIII. AZ ÖNKORMÁNYZAT JOGAI ÉS KÖTELEZETTSÉGEI**

1. A feladatellátással kapcsolatban az Önkormányzat az általa kijelölt személy vagy szervezet, valamint lakossági észrevételek alapján jogosult egyeztető tárgyalást kezdeményezni, az el nem végzett, vagy nem megfelelő minőségű szolgáltatás esetén a kifogásolt feladat ismételt elvégzését elrendelni, vagy a közfeladatot külső vállalkozóval elvégeztetni,

2. A vonatkozó előírások betartását, a feladatok teljesítését az általa kijelölt személy vagy szervezet, valamint lakossági észrevételek útján jogosult ellenőrizni,

3. Köteles a feladatok ellátását biztosító alapadatokat és nyilvántartásokat Feladatellátó rendelkezésére bocsátani, a szükséges változásokról Feladatellátót haladéktalanul tájékoztatni.

4. Amennyiben a Feladatellátónál nem áll rendelkezésre megfelelő technika/eszköz, illetve megfelelő szakképzettséggel rendelkező személyzet, vagy a Feladatellátó személyi és eszközkapacitása egyébként nem teszi lehetővé az Önkormányzat által megrendelt munkák határidőre történő elvégzését, úgy az Önkormányzatnak lehetősége van külső vállalkozó bevonásával megvalósítani a jelen közfeladat ellátási szerződés keretében ellátandó feladatokat.

**IX. ZÁRÓ RENDELKEZÉSEK**

1. Az Önkormányzat a II. pontban részletezett feladatok ellátásával 2017. január 1. napjától 2020. december 31. napjáig terjedő határozott időtartamra bízza meg a Feladatellátót.

2. Szerződő felek a mellékletben meghatározott egyes feladatokra vonatkozó részletes feltételeket külön megállapodásban rögzíthetik.

3. Felek a szerződés teljesítése érdekében szorosan együttműködnek, az egymástól szerzett információkat bizalmasan kezelik, azokat harmadik fél részére csak szerződéses partnerük beleegyezésével adhatják át.

4. Jelen szerződés vonatkozásában jognyilatkozat tételre és intézkedésre jogosultak:

Önkormányzat képviselője: Dr. Bozsolik Róbert polgármester

Feladatellátó képviselője: Izsák Mónika ügyvezető

5. Jelen szerződésben nem szabályozott kérdésekben a Polgári Törvénykönyvről szóló 2013. évi V. törvény rendelkezései az irányadóak.

6. A jelen szerződés 1. melléklete „A közfeladat ellátási kiadásokra meghatározott kompenzációs összegek”.

7. Szerződő felek esetleges jogvitáikat peren kívüli tárgyalással kísérlik meg rendezni. Amennyiben a tárgyalás nem vezet eredményre, a jogvita elbírálására – hatáskörtől függően – a Szekszárdi Járásbíróság vagy a Szekszárdi Törvényszék illetékességét kötik ki.

8. Jelen szerződést felek kizárólag írásban, közös megegyezéssel módosíthatják.

Jelen szerződést a felek - mint akaratukkal mindenben megegyezőt - elolvasás és közös értelmezés után helybenhagyólag aláírták.

Bátaszék, 2016. december .

 **Bátaszék Város Önkormányzata Bátaszékért Marketing Nonprofit Kft.**

 **Dr. Bozsolik Róbert Izsák Mónika**

 polgármester ügyvezető

Jogilag ellenjegyzem:

Pénzügyileg ellenjegyzem:

***1. melléklet***

**A közfeladat-ellátási kiadásokra meghatározott kompenzációs összegek**

**2017. január 1-jétől 2017. december 31-éig:**

|  |  |  |  |  |
| --- | --- | --- | --- | --- |
|   | Közfeladat megnevezése | A közfeladathoz kapcsolódó kompenzáció mértéke | A közfeladathoz kapcsolódó egyéb kiadások kompenzálása | **Kompenzáció összesen:** |
| 1. | Közművelődés- hagyományos közösségi kulturális értékek gondozása- feladatok ellátása | 16 100 000 Ft | 0 Ft | 16 100 000 Ft |
| 2. | Múzeumi, kiállítási feladatok | 500 000 Ft | 0 Ft | 500 000 Ft |
| 3. | Turizmussal kapcsolatos feladatok ellátása | 2 700 000 Ft | 0 Ft | 2 700 000 Ft |
| 4. | Egyéb kiadói tevékenység | 2 700 000 Ft | 0 Ft | 2 700 000 Ft |
|  | **Mindösszesen:** | **22 000 000 Ft** | **0 Ft** | **22 000 000 Ft** |

1. A közművelődési megállapodást Bátaszék Város Önkormányzat Képviselő-testülete a …../2016.(……..) önkormányzati határozatával hagyta jóvá. Hatályos: 2017. január 1-jétől. [↑](#footnote-ref-1)